पाएं अपने शहर की ताज़ा ख़बरें और फ्री ई-पेपरडाउनलोड करें
बरही/चौपारण। रसोइया धमना टॉल प्लाजा के पास मंगलवार को फॉर्चून लदा एक ट्रक धू-धू कर जल गया। ट्रंक (आरजे 14 जीबी/1008) दिल्ली से कोलकाता जा रहा था। जानकारी के अनुसार ट्रक 31 मई को दिल्ली से रवाना हुआ था। इसी बीच बराकर पुल पर चालक को बैट्री से धुआं निकलने की आशंका हुई। उसने ट्रक रोककर देखना चाहा कि अचानक आग लग गई और देखते ही देखते आग इतनी भयंकर हो गई कि ट्रक धू-धू कर जलने लगा। घटनास्थल पर आग बुझाने का कोई उपाय नहीं होने के कारण ट्रक और उसमें लदा सामान पूरी तरह नष्ट हो गया।
कोडरमा जिले के मरकच्चो प्रखंड निवासी ट्रक चालक तिलक यादव ने बताया कि वह एग्रीमेंट पर ट्रक चला रहा था। इसी माह एग्रीमेंट के अनुसार उसे ट्रक का मालिकाना हक मिलना था। उसने बताया कि ट्रक में 17 टन माल लोड था। खबर मिलते ही बरही पुलिस मौके पर पहुंची और दमकल की व्यवस्था का प्रयास भी किया, लेकिन तब तक काफी देर हो चुकी थी। उधर, दशमेश गोल्डन ट्रांसपोर्ट सर्विस नई दिल्ली के ट्रांसपोर्टर अनिल ने कहा कि नई दिल्ली से 17 टन फॉर्चून के अलावा 50 लाख का सामान लेकर ट्रक बोलाय दत्त स्ट्रीट कोलकाता के लिए रवाना हुआ था।
कोडरमा जिले का मरकच्चो निवासी ट्रक चालक तिलक यादव एग्रीमेंट के तहत इसी माह वाहन का मालिकाना हक लेने वाला था। आगे की स्लाईड्स पर -
(फोटो : हरेंद्र)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mar_Deva zho_Hant eng_Latn